**Tisztelt Igazgató Asszony/ Úr! Kedves Szülők!**

A Pécsi Kulturális Központ idén is megrendezi **Nyári Napközis Táborát a**z Apáczai Művelődési Házban **2025. június 23-tól 2025. augusztus 1-ig**. A Nyári Napközivel kapcsolatban szeretnék közölni néhány fontos dátumot, melyet **szíveskedjen betartani minden szülő**.

Az étkezés és a kulturális díj befizetésével kapcsolatban a Pécsi Ellátó Központtal való egyeztetés alapján változások történtek az előző évekhez képest.

 A Nyári Napköziben való részvételhez **előzetes jelentkezés szükséges**.

**A jelentkezés határideje 2025. május 30. (péntek),**

**Helyszín: az Apáczai Művelődési Ház információs pult.**

* **A Kulturális díjat** (1000 Ft/nap) a jelentkezési lap leadásakor tudják befizetni a tábor teljes időtartamára

**Az étkezés befizetésében** a következő módosítások állnak fenn:

Az étkezést a tábor teljes időtartamára szintén be tudják fizetni egy összegben.

* Lehetőség van átutalásos befizetésre, melynek határideje: **2025. június 17. (kedd)**
* Illetve személyesen is be tudják fizetni az étkezést, de ezt csak **2025. június 10-11 7.00-17.00** között tudják megtenni.
* Amennyiben az étkezést nem fizetik be a határidő lejártáig, sajnos nem tudjuk biztosítani a gyermekek étkezését.
* **Pótbefizetésre** pedig, csak **2025. július 7. (hétfő) 8.00-15.00** között lesz lehetőség az utolsó három hétre

Az étkezés árai:

* Napközi (tízórai, ebéd, uzsonna): **508 Ft**
* Ebéd: **343 Ft**
* Vendég napközi**: 2 464 Ft**
* Vendég ebéd**: 1 557 Ft**
* Vendég diétás napközi**: 3 451 Ft**
* Vendég diétás ebéd**: 2 281 Ft**

Amennyiben a gyermek a tábor ideje alatt valamilyen okból nem tud részt venni, azt kérjük szigorúan e-maliban, illetve az étkezés lemondását a Pécsi Ellátó Központ szülői felületén is jelezzék.

A napközi után **szigorúan az időben és megfelelően lemondott napokat** összesítjük, és **visszafizetésre kerülnek augusztusban.**

**Egyéb tudnivalók:**

* A gyermekek korosztályok szerint lesznek csoportba beosztva.
* Egyéni igényeket a csoportbeosztással kapcsolatban csak a tábori hét megkezdése elött írásos formában leadott igényeket tudjuk figyelembe venni. Utólagos módosításra nincs lehetőség.

Kérjük a dátumok figyelmes áttekintését és betartását. A további információkról a későbbiekben küldünk tájékoztatást.

Tisztelettel,

Pavlovics Attila.

Pécsi Kulturális Központ Igazgatója